CELEX: 22018D1804
Language: fi
Date: 2016-12-02 00:00:00
Title: ETA:n sekakomitean päätös N:o 244/2016, annettu 2 päivänä joulukuuta 2016, ETA-sopimuksen liitteen XIII (Liikenne) muuttamisesta [2018/1804]

22.11.2018   
               
               
                  FI
               
               
                  Euroopan unionin virallinen lehti
               
               
                  L 296/37
               
            
         ETA:N SEKAKOMITEAN PÄÄTÖS N:o 244/2016,
         annettu 2 päivänä joulukuuta 2016,
         ETA-sopimuksen liitteen XIII (Liikenne) muuttamisesta [2018/1804]
         ETA:N SEKAKOMITEA, joka
         ottaa huomioon Euroopan talousalueesta tehdyn sopimuksen, jäljempänä ’ETA-sopimus’, ja erityisesti sen 98 artiklan,
         sekä katsoo seuraavaa:
         
                     (1)
                  
                  
                     Verojen ja maksujen kantamisesta raskailta tavaraliikenteen ajoneuvoilta tiettyjen infrastruktuurien käytöstä annetun direktiivin 1999/62/EY muuttamisesta 27 päivänä syyskuuta 2011 annettu Euroopan parlamentin ja neuvoston direktiivi 2011/76/EU (1) olisi otettava osaksi ETA-sopimusta.
                  
               
                     (2)
                  
                  
                     Sen vuoksi olisi muutettava ETA-sopimuksen liitettä XIII,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Muutetaan ETA-sopimuksen liitteessä XIII oleva 18a kohta (Euroopan parlamentin ja neuvoston direktiivi 1999/62/EY) seuraavasti:
            
                        1)
                     
                     
                        Lisätään luetelmakohta seuraavasti:
                        
                                    ”—
                                 
                                 
                                    
                                       32011 L 0076: Euroopan parlamentin ja neuvoston direktiivi 2011/76/EU, annettu 27 päivänä syyskuuta 2011 (EUVL L 269, 14.10.2011, s. 1).”
                                 
                              
                  
                        2)
                     
                     
                        Korvataan d ja e alakohta seuraavasti:
                        
                                    ”(e)
                                 
                                 
                                    Lisätään 7 i artiklan 2 kohtaan alakohdat seuraavasti:
                                    ”Heinäkuun 13 päivänä 2012 annetun ETA:n sekakomitean päätöksen N:o 129/2012 (2) voimaantulopäivänä muissa Norjan osissa kuin Kaakkois-Norjassa jo käytössä olevissa, Euroopan laajuiseen tieverkkoon liittyvissä tietullijärjestelyissä voidaan säilyttää nykyiset vakituisille käyttäjille tietulleista myönnettävät alennukset tai vähennykset sillä edellytyksellä, että kansainvälisen raskaan tavaraliikenteen osuus kyseisessä infrastruktuuriverkossa on alle 30 prosenttia.
                                    ETA:n sekakomitean päätöksen N:o 129/2012 voimaantulopäivän jälkeen käyttöön otetuissa tietullijärjestelyissä vakituisille käyttäjille tietulleista myönnettävät alennukset tai vähennykset voivat ylittää tämän direktiivin 7 i artiklan 2 kohdan c alakohdassa säädetyn tason, jos
                                    
                                                —
                                             
                                             
                                                kansainvälisen raskaan tavaraliikenteen osuus kyseisessä infrastruktuuriverkossa on enintään 5 prosenttia,
                                             
                                          
                                                —
                                             
                                             
                                                kyseiset alennukset tai vähennykset voidaan perustella erityisolosuhteilla etenkin silloin, kun kyseinen infrastruktuuriverkko muodostuu lautan korvaavista silloista tai tunneleista.
                                             
                                          
                                       (2)  EUVL L 309, 8.11.2012, s. 8.””"
                        
                                 
                              
                           (2)  EUVL L 309, 8.11.2012, s. 8.””"
                        
                     
                  
                        3)
                     
                     
                        Muutetaan f alakohta d alakohdaksi ja korvataan siinä oleva viittaus 7 artiklan 9 kohtaan viittauksella 7 artiklan 1 kohtaan.
                     
                  
         
            2 artikla
            Direktiivin 2011/76/EU islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.
         
         
            3 artikla
            Tämä päätös tulee voimaan 3 päivänä joulukuuta 2016, jos kaikki ETA-sopimuksen 103 artiklan 1 kohdan mukaiset ilmoitukset on tehty (*1).
         
         
            4 artikla
            Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
         
         
            Tehty Brysselissä 2 päivänä joulukuuta 2016.
            
               
                  ETA:n sekakomitean puolesta
               
               
                  Puheenjohtaja
               
               Bergdís ELLERTSDÓTTIR
            
         
         
            (1)  EUVL L 269, 14.10.2011, s. 1.
         
            (*1)  Valtiosäännön asettamista vaatimuksista ei ole ilmoitettu.
      
      
         
            EFTA-valtioiden julistus
            
               ETA:n sekakomitean päätökseen N:o 244/2016 direktiivin 2011/76/EU ottamisesta osaksi ETA-sopimusta
            
            Verojen ja maksujen kantamisesta raskailta tavaraliikenteen ajoneuvoilta tiettyjen infrastruktuurien käytöstä 17 päivänä kesäkuuta 1999 annetun Euroopan parlamentin ja neuvoston direktiivin 1999/62/EY (1), sellaisena kuin se on muutettuna verojen ja maksujen kantamisesta raskailta tavaraliikenteen ajoneuvoilta tiettyjen infrastruktuurien käytöstä annetun direktiivin 1999/62/EY muuttamisesta 27 päivänä syyskuuta 2011 annetulla Euroopan parlamentin ja neuvoston direktiivillä 2011/76/EU (2), 2 artiklan b alakohdan, 7 c artiklan, 7 f artiklan 4 ja 5 kohdan, 7 g artiklan 1 kohdan iv alakohdan, 7 h artiklan 3 ja 4 kohdan, 7 i artiklan 1 kohdan, 7 j artiklan 3 ja 4 kohdan, 11 artiklan 1 kohdan a ja d alakohdan ja liitteiden III a ja III b ottaminen osaksi ETA-sopimusta ei vaikuta ETA-sopimuksen soveltamisalaan.
            
               (1)  EYVL L 187, 20.7.1999, s. 42.
            
               (2)  EUVL L 269, 14.10.2011, s. 1.